Eesti-Austraalia suhted

Eesti-Austraalia suhted on kahepoolsed suhted Eesti Vabariigi ja Austraalia Ühenduse vahel. 

Kahe riigi vahelised suhted said alguse 22. septembril 1921, kui Austraalia valitsus tunnustas esmakordselt Eesti iseseisvust. Pärast Eesti taasiseseisvumist oli Austraalia esimeste riikide seas, kes tunnustas 27. augustil 1991 uuesti Eesti iseseisvust. Kahepoolsed diplomaatilised suhted taastati 21. novembril 1991.Eesti asutab Austraalias saatkonna Välisministeerium, 4.12.2014 (vaadatud 13.02.2016)

Tänapäeval on suhted Austraaliaga olulised ka seetõttu, et Austraalias asub üks suuremaid eestlaste kogukondi väljaspool Eestit. 1986. aastal elas Austraalias rahvaloenduse andmetel 6334, 1996. aastal 7537 ja 2006. aastal 8232 eestlast.Kahepoolsed suhted: Austraalia Välisministeerium (vaadatud 13.02.2016)

Välisesindused

Eesti esindamine Austraalias

Eesti nimetas esimese suursaadiku Austraalias ametisse 2007. aastal, kuid aastatel 2007–2010 täitis neid kohuseid Eesti suursaadik Jaapanis, kes resideeris alaliselt Tōkyōs. Alates 2010. aastast resideeris Eesti suursaadik Austraalias alaliselt Tallinnas. 2011. aastal avati Eesti esimene alaline diplomaatiline esindus Austraalias – Eesti peakonsulaat asukohaga Sydneys.

5. detsembril 2014 otsustas Eesti valitsus avada Austraalia pealinnas Canberras suursaatkonna. Ametlikult alustas suursaatkond tegevust 18. veebruaril 2015 ja alates 4. augustist 2015 tegutseb see Canberras asuva Soome suursaatkonna ruumides. Sama saatkond korraldab ka Eesti suhteid Uus-Meremaaga.Eesti Suursaatkond Canberras (vaadatud 13.02.2016) 30. juulil 2012 nimetati Eesti suursaadikuks Austraalias Andres Unga.A. Unga nimetamine ja A. Rundu tagasikutsumine Vabariigi Presidendi Kantselei, 30.07.2012 (vaadatud 13.02.2016) Oma volikirja esitas Unga Austraalia kindralkubernerile 28. märtsil 2013.Eesti suursaadik Austraalias andis üle volikirja Välisministeerium, 28.03.2013 (vaadatud 13.02.2016) Aastatel 2019–2024 oli Eesti suursaadikuks Kersti Eesmaa. 

26. märtsil 2024 president Alar Karise otsusega nimetati Jaan Reinhold Eesti Vabariigi erakorraliseks ja täievoliliseks suursaadikuks Austraalias, asukohaga Canberras.

Lisaks suursaatkonnale on Eestil Austraalias seitse aukonsulaati. Eesti aukonsulid asuvad Adelaide'is, Brisbane'is, Darwinis, Hobartis, Melbournes, Perthis ja Sydneys.

Austraalia esindamine Eestis

Alates 1992. aastast esindas Austraaliat Eestis Austraalia suursaadik Rootsis, kes resideeris alaliselt Stockholmis. Sama suursaatkond korraldas lisaks Rootsile ja Eestile ka Austraalia suhteid Läti ja Soomega.Australian Embassy in Sweden (vaadatud 13.02.2016) 13. novembril 2012 nimetati Austraalia suursaadikuks nendes riikides Gerald Thomson.Ambassador to Sweden Australian Minister for Foreign Affairs, 13.11.2012 (vaadatud 13.02.2016) Ta esitas oma volikirja Eesti presidendile 27. märtsil 2013.President Ilves võttis vastu Austraalia suursaadiku volikirja Vabariigi Presidendi Kantselei, 27.03.2013 (vaadatud 13.02.2016)

Tallinnas asub Austraalia aukonsulaat, kus Austraalia diplomaatilisi huve esindab aukonsul Kevin Ellis Parnell.

Viited